armvectores/hy_wikipedia_2023 huggingface dataset:
Սամուել Կոմսաձագ

Սամուել Կոմսաձագ (նաև՝ Սամուել Հայ, 958 - հոկտեմբերի 6, 1014, Prespa, Բուլղարական առաջին կայսրություն), հայազգի բյուզանդական զորավար, Բուլղարիայի ցար (997 - հոկտեմբերի 6, 1014)։ Մանուել Կոմսաձագի և Դավիթ Կոմսաձագի եղբայրը, Կոմսաձագերի թագավորական տոհմի հիմնադիրը։


== Կենսագրություն ==
Ստեփանոս Ասողիկը հայտնում է, որ Սամուել Կոմսաձագը Հայաստանի Դերջան գավառից էր։ Ծնվել է 958 թվականին։ Սկզբում նա եղբոր՝ Մանուելի հետ ծառայում էր բյուզանդական բանակում, հայկական մի զորամասում, Բարսեղ Բ Բուլղարասպան (976-1025) կայսրի հրամանով տեղափոխվում է Թրակիա՝ բուլղարների դեմ կռվելու համար։ Տեսնելով տեղացիների հանդեպ իրագործվող գազանությունները` նա եղբոր՝ Մանուելի հետ ապստամբելով կայսեր դեմ, անցնում է բուլղարների կողմը։ Ծառայելով բուլղարական բանակում՝ Սամուելը շահում է ազնվականության ու բնակչության վստահությունը եւ դառնում Բուլղարիայի թագավոր, դիմադրում Բարսեղ Բ-ին։
Այնուհետև արշավում է Թրակիա, Մակեդոնիա, Թեսալիա և հասնում մինչև Պելոպոնես։ Մի քանի պատերազմներից հետո, հույները վերջապես 996 թվականին կարողանում են հաղթել Սամուելին և գրավել Փիլիպպուպոլիսը։ 1014 թվականին Սամուելը պարտվում է և սրտի ցավից մահանում։


== Ծագումը և ընտանիքը ==
Մակեդոնիայի Բրեստա շրջանի Կերման գյուղում գտնվել է Սամուելի գերեզմանաքարը, որի վրա հունարեն արձանագրությունից երևում է, որ նրա հոր անունը Նիկողայոս է եղել, մոր անունը՝ Հռիփսիմե, իսկ եղբայրներինը՝ Մանուել և Դավիթ։ Սամուելի հայ լինելու մասին է վկայում նաև բուլղար պատմաբան, պրոֆեսոր Կ. Քացարովը։ Բուլղարահայ պատմաբան Ներսես Գասապյանը գրում է, որ Սամուելի գրեթե ամբողջ սպայակույտն ու զինվորականները հայեր էին։
Հայտնի է նաև, որ արքան աղջկան ամուսնացրել է հայ իշխան Գրիգոր Տարոնեցու որդու՝ Աշոտի հետ և նրան տվել զինվորական բարձր պաշտոն։ Սամուելի թոռան՝ Պետրու Դիլյանոսի, Բյուզանդիայի դեմ գլխավորած ապստամբությունը՝ բուլղար ժողովրդի ազատագրական պայքարի փայլուն էջերից մեկն է։
Ժամանակագիրները Սամուելին անվանել են «անհաղթ եւ արդար տիրակալ», «հայրենիքի ու ժողովրդի անմնացորդ նվիրյալ»։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 4, Ցուցակ 1, Էջ 384
«Տիեզերական պատմութիւն Ստեփաննոս վարդապետի Տարօնեցւոյ», ծանոթագրությամբ Կարապետ Շահնազարյանցի, Փարիզ, 1859, Գիրք Գ, Իբ (Էջ 236-237) Archived 2018-02-23 at the Wayback Machine.
«Օտար աղբյուրները Հայաստանի և հայերի մասին, 10։ Բյուզանդական աղբյուրներ, հ. Գ, Հովհաննես Սկիլիցես», թարգմանություն բնագրից, առաջաբան և ծանոթագրություններ Հրաչ Բարթիկյանի, ՀՍՍՀ ԳԱ հրատարակչություն, Երևան, 1979,


== Արտաքին հղումներ ==
Սամուել Կոմսաձագ (997-1014թթ.)
Տիչինա Առնոլդ

Տիչինա Ռոլանդա Առնոլդ (անգլ.՝ Tichina Rolanda Arnold, հունիսի 28, 1969(1969-06-28), Քուինս, Նյու Յորք, Նյու Յորք, ԱՄՆ), ամերիկացի դերասանուհի և երգչուհի, առավել հայտնի է «Բոլորն ատում են Քրիսին» սերիալում կատարած դերով։


== Կենսագրություն ==
Առնոլդը ծնվել է Նյու Յորքի Քուինս քաղաքում, միջին դասի ընտանիքում։ Նրա մայրը եղել է սանիտարական բաժնի աշխատակից, հայրը՝ ոստիկան։ Ունի քույր։ Առլոնդը սովորել է երաժշտության, արվեստի և դերասանական վարպետության բարձրագույն դպրոցում։ Դեռ չորս տարեկան հասակում Առնոլդի տաղանդն ուշադրության է արժանացել եկեղեցում նրա ելույթների շնորհիվ։ Երբ նա դարձել է ութ տարեկան, մայրը և քեռին առաջարկել են մասնակցել լսումների, և նա ստացել է իր առաջին դերը Բրուքլինի թատրոնում։ Նա շարունակել է ելույթ ունենալ թատրոնում և ակումբներում։ Այնուհետև հեռուստատեսային ֆիլմերում կատարել է էպիզոդիկ դերեր։
1998 թվականին Տիչինա Առնոլդը հիմնադրել է գլխարկների դիզայնի «China Moon Rags» սեփական ֆիրման, որի արտադրության գլխարկներից կրել են այնպիսի հայտնի անձինք, ինչպիսիք են նրա լավագույն ընկերուհի Տիշա Քեմփբելը, Ջանեթ Ջեքսոնը, Վիվիկա Ֆոքսը, Ռեջինա Քինգը, Քրիստինա Ագիլերան։ Նա դադարեցրել է գլխարկների արտադրությունը, երբ դուստր է ունեցել։ Տիչինա Առնոլդի և երաժշտական պրոդյուսեր Քարվին Հագինսի (Carvin Haggins) դուստրը՝ Ալիշա Քայը (Alijah Kai), ծնվել է 2004 թվականի մարտի 16-ին։


== Կարիերա ==
1986 թվականին Տիչինան հայտնվել է էպիզոդիկ դերում (Քրիստիալ, երաժշտական համար կատարող երեք աղջիկներից մեկը) Ֆրենկ Օզի «Սարսափների կրպակ» ֆիլմում։  Այս փոքրիկ դերից հետո Առնոլդի կարիերան շարունակել է վերելք ապրել կայուն կերպով, նա հայտնվել է այնպիսի ֆիլմերում, ինչպիսիք են «ինչպես ես հայտնվեցի Պոլ Մազուրսկու քոլեջում», «Խանութի տեսարաններ», որում նկարահանվել է Վուդի Ալլենի հետ (1991)։ 1987 թվականի փետրվարին ստացել է առաջին մեծ աշխատանքը հեռուստատեսությունում՝ կատարելով շարունակական դեր Նադեժդա Ռայնի սերիալում։ Քննադատները բարձր են գնահատել նրա դերը, և 1988 թվականին Տիչինան ներկայացվել է «Էմմի» մրցանակի։
Առնոլդը ճանաչման է արժանացել Մարտին Լոուրենսի «Մարտին» (1992-1997) սիթքոմում կատարած դերի շնորհիվ։ 2005 թվականից մինչեւ 2009 թվականը նկարահանվել է «Բոլորն ատում են Քրիսին» կատակերգությունում՝ կատարելով գլխավոր դեր։
Չնայած այնքան էլ հայտնի չեն Առնոլդ Տիչինայի աշխատանքները երաժշտության ոլորտում, նա հաջողության է հասել նաև որպես երաժիշտ։ Նա գրել և կատարել է «Movin Up» դուետը, որն զբաղեցրել է երկրորդ հորիզոնականը Billboard Club Play հիթ-շքերթում։ Առնոլդն օգտագործում է China Ro կեղծանունը, որն ստացվել է իր անվան վերջին մասից և երկրորդ անունի առաջին երկու տառերից։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Тичина Арнольд (անգլ.) Internet Movie Database կայքում
Տիչինա Առնոլդը Archived 2019-08-31 at the Wayback Machine. TV.com կայքում
Tichina Arnold cast bio on The CW
Tichina Arnold’s China Moon Rags
Մարատ Մարինոսյան

Մարատ Գուրգենի Մարինոսյան (նոյեմբերի 7, 1925(1925-11-07), Երևան, Հայկական ԽՍՀ, ԱԽՖՍՀ, ԽՍՀՄ - մայիսի 18, 1991(1991-05-18), Երևան, Հայկական ԽՍՀ, ԽՍՀՄ), հայ ռեժիսոր, Հայաստանի Հանրապետության արվեստի վաստակավոր գործիչ։ Հայրենական մեծ պատերազմի մասնակից։
Եղել է ՀԽՍՀ ժողովրդական արտիստ Հեղինե Հովհաննիսյանի ամուսինը։


== Կենսագրություն ==
Մարատ Մարինոսյանը ծնվել է 1925 թվականին Երևանում, ռեժիսոր Գուրգեն Մարինոսյանի ընտանիքում։ Ավարտել է Երևանի Մաքսիմ Գորկու անվան դպրոցը։
1942-1944 թվականներին՝ 17 տարեկան հասակում, կամավոր մասնակցել է Հայրենական Մեծ պատերազմին։ Արժանացել է «Կարմիր աստղ» և «Հայրենական պատերազմի» շքանշանների։ 1944 թվականին, ծանր վիրավորվելուց հետո, զորացրվել է։

1944 թվականին ընդունվել է Երևանի պոլիտեխնիկական ինստիտուտի ճարտարապետական բաժին։ 1945 թվականին, կիսատ թողնելով ինստիտուտը, ընդունվել է Երևանի գեղարվեստա-թատերական ինստիտուտի ռեժիսորական բաժին։ 1950 թվականից աշխատել է Երևանի Սունդուկյանի անվան պետական ակադեմիական թատրոնում՝ որպես ռեժիսոր։ 1956 թվականին հրավիրվել է աշխատելու Հայաստանի ազգային հեռուստատեսություն՝ դառնալով հիմնադիրներից մեկը։ Եղել է Հայաստանի ազգային հեռուստատեսության առաջին գեղարվեստական ղեկավարն ու գլխավոր ռեժիսորը, 1966-1971 թվականներին՝ տնօրենը։ 1972-1980 թվականներին եղել է Երևանի Հակոբ Պարոնյանի անվան պետական երաժշտական կոմեդիայի թատրոնի, 1983-1988 թվականներին՝ Երևանի պատանի հանդիսատեսի թատրոնի գեղարվեստական ղեկավարն ու գլխավոր ռեժիսորը։


== Ստեղծագործական ուղի ==
Ստեղծագործական կյանքի ընթացքում բեմադրել է ավելի քան 120 ներկայացում թատրոնում, հեռուստատեսությունում, ռադիոյում։ Նրա բեմադրություններից առավել աչքի են ընկել՝ «Լուսաբացը Մոսկվայում», «Պարտիզպանի շունը», «Փոքրիկ ողբերգությունները», «Մարդու ճակատագիրը», «Բոլորն իմ որդիներն են», «Երեք գրոշանոց օպերա», «Իմ չքնաղ լեդի», «Աստծո կողմից մոռացված հողը», «Ես և նա», «Տաքսի-տաքսի», «Ծուռ հայելիների թագավորություն», «Արշալույսներն այստեղ խաղաղ են», «Սկիզբը» և այլն։
Նրա արվեստանոցն են ավարտել ռեժիսորներ և դերասաններ Արմեն Էլբակյանը, Վիգեն Ստեփանյանը, Նիկոլայ Ծատուրյանը, Վիգեն Չալդրանյանը, Դավիթ Հակոբյանը, Արմեն Մազմանյանը, Հրաչյա Գասպարյանը, Հերբերտ Գասպարյանը, Քրիստ Մանարյանը և ուրիշներ։


== Մանկավարժական գործունեություն ==
1963 թվականից դասավանդել է Երևանի գեղարվեստա-թատերական ինստիտուտում, եղել է պրոֆեսոր։


== Գրականություն ==
Մարատ Մարինոսյան արվեստագետը, քաղաքացին (ժողովածուն կազմող՝ Վ. Գրիգորյան), Երևան, 2004։


== Ծանոթագրություններ ==


== Արտաքին հղումներ ==
Չկայացած երկխոսություն - Մարատ Մարինոսյան
Չանադիրթկարի

Չանադիրթկարի (վրաց.՝ ჩანადირთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Դուշեթից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 169 մարդ։


== Ծանոթագրություններ ==
Ասկլեպիոս

Ասկլեպիոս (հին հունարեն՝ Ἀσκληπιός՝ «բացող»), հունական դիցաբանության մեջ բժշկության աստվածը, Ապոլոն աստծո որդին, օժտված էր մեռելներին հարություն տալու կարողությամբ։ Պատկերվում էր երկար մորուքով, ձեռքին օձով փաթաթած գավազան։


== Աստղագիտության մեջ ==
Ասկլեպիոս աստծու անունով է (1027) Էսկուլապիա, իսկ նրա դստեր՝ առողջության աստվածուհու` Հիգեայի անունով՝ (10) Հիգեա աստերոիդները։


== Ծանոթագրություններ ==
Սպոնսիանոս

Սպոնսիանոս (լատ.՝ Sponsianus), հռոմեական կայսր, ուզուրպատոր 244(?)/248/249(?), 250 թթ.:
Ապստամբել է Ֆիլիպպոս Արաբացու օրոք։ Սպոնսիանոսը հիմնականում հայտնի է 1713 թ.-ին Տրանսիլվանիայում գտնված երկու աուրեուսների շնորհիվ։ Կան շատ պատճառներ դրանք կեղծ համարելու համար։ Այսպես՝ դրամի դարձերեսը համըկնում է Հռոմեական հանրապետության` մ.թ.ա. 2-րդ դարում Մունիկիոսների հատած դրամերի հետ։ Ելնելով սրանից, Սպոնսիանոսի գոյությունը համարվում է կասկածելի։ Սակայն կա մեկ ուրիշ վարկած, որի համաձայն` Սպոնսիանոսը եղել է Ֆիլիպպոս Արաբացու դեմ «սենատորների ապստամբության» ղեկավարը, որոնք այդպիսի դրամներ են հատել։


== Գրականություն ==
D. Kienast. Römische Kaisertabelle. Grundzüge einer römischen Kaiserchronologie. р. 203.
Վահե Ս. Կյուպելյան

Վահե Ս. Կյուպելյան  (անգլ.՝ Vahey S. Kupelian, 1912 - դեկտեմբերի 9, 1988(1988-12-09)), հունահայ արմատներով  ամերիկացի ռազմական կոնստրուկտոր։ Ղեկավարել է ինքնաթիռների և բալիստիկ հրթիռներ ստեղծելու տարբեր նախագծեր։


== Կենսագրություն ==
Ծնվել է բժշկի ընտանիքում։ Ծնողները եղել են Մարի և Սիմոն Կյուպելյաննեը են։ 1915 թվականին հայերի ցեղասպանության ժամանակ Կյուպելյան ընտանիքն  արտաքսվել է Դեր Զորի անապատ, որտեղ նրանց հաջողվել էր փրկվել, քանի որ Վահեի հայրը թուրքական բանակում աշխատում էր որպես բժիշկ։ Ընտանիքի անդամներից  զոհվել են  Վահեի կրտսեր քույրը և հայրը, որին  Բաղդադում թուրքերը։ Երբ Վահեն վեց տարեկան էր, նրա ընտանիքը վերադարձավ Մարաշ՝ որտեղ իրենց տունն արդեն  ոչնչացվել էր։ Ընտանիքը որոշում կայացրեց արտագաղթել ԱՄՆ։
1939 թվականին Վահեն սկսեց մշակել ինքնաթիռաների շարժիչներ «Pratt & Whitney» ընկերության համար։ Ավելի ուշ աշխատել է  «Goodyear» ընկերությունում, որտեղ եղել է ինքնաթիռների և հրթիռների ստեղծման տարբեր նախագծերի ղեկավար, այդ թվում նաև ղեկավարեց F2G Corsair ինքնաթիռի ստեղծումը։
1950 թվականին Կյուպելյանը տեղափոխել են Վաշինգտոն` ԱՄՆ-ի ռազմածովային ուժերի բաժին։ 1966-1974 թվականներին զբաղեցրել է Պաշտպանական գործակալության տնօրենի օգնականի պաշտոնը, որտեղ զբաղվել է բալիստիկ հրթիռների մշակման հարցերով։ դարձել է բալիստիկ հրթիռներից պաշտպանվելու ծրագրում հրթիռային տեխնիկայի հարցերի փորձագետ։ 1984 թվականին արժանացել է Օդագնացության և տիեզերագնացության ամերիկյան ինստիտուտի մրցանակի։ 1988 թվականի ապրիլին պաշտոնաթող է եղել պաշտպանության նախարարի  միջուկային ուժերին ռազմական գործողությունների  տեղակալի օգնականի պաշտոնից։
Կյանքի վերջին օրերին  ապրել է Վաշինգտոնի շրջանում։ Մահացել է քաղցկեղից,  Ջորջ Վաշինգտոն համալսարանի հոսպիտալում։


== Ծանոթագրություններ ==
Քեթևան Մաղալաշվիլի

Քեթևան Կոնստանտինովնա Մաղալաշվիլի (վրաց.՝ ქეთევან კონსტანტინეს ასული მაღალაშვილი, ապրիլի 19, 1894(1894-04-19), Քութայիս, Կովկասի փոխարքայություն, Ռուսական կայսրություն - մայիսի 30, 1973(1973-05-30), Թբիլիսի, Վրացական ԽՍՀ, ԽՍՀՄ), վրացի դիմանկարիչ, Վրացական ԽՍՀ ժողովրդական նկարչուհի (1961)։


== Կենսագրություն ==
Քեթևան Մաղալաշվիլին ծնվել է 1894 թվականի ապրիկի 7-ին Քութայիսում։ Երբ երկու տարեկան էր, ընտանիքը տեղափոխվում է Թբիլիսի։ 1911 թվականին ընդունվում է Թբիլիսիի գեղարվեստի և քանդակագործության դպրոց, 1915 թվականին տեղափոխվում է Մոսկվայի նկարչության, քանդակագործության և ճարտարապետության ուսումնարան։ 1917 թվականի ամռանը գալով Վրաստան` այլևս չի կարողանում վերադառնալ Մոսկվա Ռուսաստանում հեղափոխական իրադարձությունների պատճառով։ Սկսում է աշխատել Գեորգի Ջաբադարիի թատրոն-ստուդիայում վրացական ազգային տարազի ստեղծման վրա։
1921 թվականին աշխատանքի է տեղավորվում Ազգային պատկերասրահի գրադարանում, որտեղ ծանոթանում է նրա հիմնադիր և տնօրեն Դիմիտրի Շևարնաձեի հետ։ Փորձառու նկարչի ազդեցության ներքո սկսում է անդրադառնալ դիմանկարի ժանրին, նկարելով ընկերներին, ծանոթներին և այլ նկարիչների։ Քեթևան Մաղալաշվիլին 1923 թվականին մեկնում է Փարիզ։
1923 թվականին մեկնում է Մյունխեն սովորելու, որից հետո նույն թվականին տեղափոխվում է Փարիզ Կոլարոսի ակադեմիա։
Վերադառնալով Թբիլիսի՝ աշխատանքի է տեղավորվում Ազգային պատկերասրահում, որպես ռեստավրատոր և շարունակում է դիմանկարներ նկարել։ Դմիտրի Շեվարդնաձեի կալանավորումից և հավանական մահապատժից հետո 1937 թվականին  ազատվում է նրա կողմից ստեղծած պատկերասրահից։ Հետագայում նա սկսում է ակտիվորեն մասնակցել ցուցահանդեսների։ 
1946 թվականին ստանում է Վրացական ԽՍՀ արվեստի վաստակավոր գործչի կոչում, 1961 թվականին Վրացական ԽՍՀ Ժողովրդական նկարչի կոչում։ 1961 թվականին և 1972 թվականին անցկացվում են Մաղալաշվիլու անհատական ցուցահանդեսները։ Մահացել է 1973 թվականի մայիսի 30-ին, Թբիլիսիում։  


== Պարգևներ ==
Աշխատանքային կարմիր դրոշի շքանշան (17.04.1958):


== Ստեղծագործություն ==
Մաղալաշվիլու դիմանկարների գունային լուծումները զուսպ են, զգացվում է դիմանկարների հերոսների հոգեբանական կողմի նուրբ մշակումը։ Ինքը՝ նկարչուհին, իր հարցազրույցներից մեկում ասում է, որ դիմանկարի հերոսի հետ  նախ պետք է զրուցել, նրա հետ պայքարի մեջ մտնել կամ գտնել մեկ այլ միջոց, որպեսզի որսա դեմքի արտահայտությունը, ձեռքերի և աչքերի շարժը, հասկանա գլխավոր գաղափարը։      Բացի ծանոթներից և նկարիչներից նա նկարել է բանվոր-ստախանովականների դիմանկարները ։
Քեթևան Մաղալաշվիլու դիմանկարները գտնվում են տարբեր թանգարանների հավաքածուներում, այդ թվում Թբիլիսիի արվեստի պետական թանգարանում (Յակոբ Նիկոլաձեի (1922), Ելենա Ախվելեդիանիի  (1924), Սերգո Զաքարիաձեի (1951) դիմանկարները) և Մոսկվայի Արևելքի ժողովուրդների արվեստի թանգարանում (Մեդեա Ջափարիձեի (1957) դիմանկարը)։


== Ծանոթագրություններ ==
Բավլենի

Բավլենի (ռուս.՝ Бавлены), գյուղ Ռուսաստանի Վլադիմիրի մարզի Կոլչուգինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2540 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առնոլդ Կալինին

Առնոլդ Կալինին (ռուս.՝ Арно́льд Ива́нович Кали́нин, սեպտեմբերի 7, 1929(1929-09-07) - փետրվարի 15, 2011(2011-02-15)), խորհրդային և ռուսական դիվանագետ։ Արտակարգ և լիազոր դեսպան։ Ռուսաստանի Դաշնության դիվանագիտական ծառայության վաստակավոր աշխատող (1999)։


== Կենսագրություն ==
Ավարտել է Մոսկվայի Միջազգային հարաբերությունների պետական ինստիտուտը (1951) և ԽՍՀՄ ԱԳՆ Դիվանագիտական ակադեմիային կից որակավորման բարձրացման ֆակուլտետը (1989)։ Իրավաբանական գիտությունների թեկնածու։

1969-1974 թվականներին՝ Կուբայում ԽՍՀՄ դեսպանատան դեսպանորդ-խորհրդական։
1974 թվականի հուլիսի 26-ից-1982 թվականի դեկտեմբերի 17-ը՝ Պորտուգալիայում ԽՍՀՄ արտակարգ և լիազոր դեսպան
1982-1983 թվակակններին՝ ԽՍՀՄ ԱԳՆ կենտրոնական ապարատում պատասխանատու աշխատակից։
1983 թվականի դեկտեմբերի 16-ից-1987 թվականի սեպտեմբերի 3-ը՝ Անգոլայում ԽՍՀՄ արտակարգ և լիազոր դեսպան։
1987-1991 թվականներին՝ ԽՍՀՄ ԱԳՆ կենտրոնական ապարատում պատասխանատու աշխատակից։
1991 թվականի սեպտեմբերի 20-ից-2000 թվականի մայիսի 6-ը՝ Կուբայում ԽՍՀՄ/Ռուսաստանի Դաշնության արտակարգ և լիազոր դեսպան։
1995 թվականի ապրիլի 14-ից-2000 թվականի մայիսի 6-ը՝ Բարբադոսում Ռուսաստանի Դաշնության արտակարգ և լիազոր դեսպան՝ համատեղության կարգով։


== Պարգևներ և պատվավոր կոչումներ ==
Աշխատանքային Կարմիր Դրոշի շքանշան (կրկնակի).
Բարեկամության շքանշան (1996 թվականի հունիսի 21)՝ Պետության առջև մատուցած ծառայությունների, արտաքին քաղաքական կուրսի անցկացման և Ռուսաստանի ազգային շահերի ապահովման գործում ունեցած մեծ ավանդի, ծառայողական պարտքը կատարելիս ցուցաբերած արիության և անձնվիրության համար։
«Պատվո նշան» շքանշան
Ռուսաստանի Դաշնության դիվանագիտական ծառայության վաստակավոր աշխատող (1999 թվականի հունիսի 15)՝ Ռուսաստանի Դաշնության արտաքին քաղաքական կուրսի իրականացման գործում ունեցած վաստակի և երկարամյա արդյունավետ դիվանագիտական գործունեության համար։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 2, с. 8.


== Արտաքին հղումներ ==
Կենսագրությունը dic.academic.ru կայքում
Կենսագրությունը proza.ru կայքում
Ռուսաստանի ԱԳՆ հաղորդագրությունը Կալինինի մահվան մասին
Էփլ Մակինտոշ

Անվան այլ կիրառումների համար տե՛ս՝ Մակինտոշ (այլ կիրառումներ)

Macintosh կամ Mac - Apple Inc. ընկերության անհատական համակարգիչների մի քանի սերունդների բրենդային անունն է։ Իր անվանումը ստացած խնձորների McIntosh տեսակից՝ Macintosh 128K առաջին Macintosh համակարգիչը թողարկվել է 1984-ի Հունվարի 24-ին, որը ներկայացվել է Սթիվ Ջոբսի կողմից։ Նրանում օգտագործվել էր օգտագործողի գրաֆիկական ինտերֆեյսը (GUI) և մկնիկը՝ այն ժամանակ ստանդարտ հանդիսացող հրամանային տողի միջներեսի փոխարեն։ Այն շուկայում մեծ մասայականություն վայելող առաջին անհատական համակարգիչն էր։ Mac-երի ներկայիս լայն տեսականին ընդգրկում է ինչպես Էյփլի նախնական մակարդակի Mac mini սեղանադիր համակարգիչները, այնպես էլ Xserve միջին կարգի սպասարկուները։ Mac համակարգերը հիմանակնում նախատեսված են տան, կրթության ոլորտի և պրոֆեսիոնալ ստեղծագործողների համար։ Mac-երի արտադրանքը հիմնված է հորիզոնտալ ինտեգրացիայի մոդելի վրա, որում Apple օժանդակում է իր ամբողջ սարքակազմի ստեղծմանը և մշակում է իր սեփական MacOS օպերացիոն համակարգը, որը և ի սկզբանե տեղադրվում է բոլոր Mac-երի վրա։ Սա տարբերվում է IBM PC համատեղելի համակարգիչներից, երբ մեկ ընկերությունը ստեղծում է օպերացիոն համակարգը, իսկ այլ ընկերությունները ստեղծում են սարքակազմը։ Ժամանակակից Mac-երը (2006 թ երկրորդ կեսից արտադրված) այլ անձնական համակարգիչների նման կարող են աշխատել տարբեր օպերացիոն համակարգերի ղեկավարությամբ, այդ թվում նաև Linux, FreeBSD, Windows և այլն։
Մակինտոշը իր ստեղծման առաջին իսկ օրից հավաքականորեն և անհատապես կոչվում է Mac.
Քանի որ Մակինտոշը շատ թանկ էր, վաճառքում նրան գերազանցեց IMB-ը իր անհատական համակարգիչների անհամեմատ ցածր գնով և ուղեկցվող կլոնային շուկայով։


== Աղբյուրներ ==
http://www.apple.com/mac/ Էփլ Մակինտոշ. պաշտոնական կայք
Making the Macintosh: Technology and Culture in Silicon Valley
Overview of Macintosh Opposite to PC 
Adams Noah (հունվարի 24, 2014 [January 25, 1984])։ «The MacIntosh Computer Is a Calculated Risk»։ All Things Considered։ NPR։ Վերցված է 2014 թ․ հունվարի 30  Period interview about the introduction of the Macintosh.


== Արտաքին հղումներ ==
Էփլ
Մահվան հույսեր (ֆիլմ)

Մահվան հույսեր, 1998 թվականին «Հայֆիլմի» («Է-ֆիլմ» ստուդիայի հետ համատեղ) նկարահանված հայկական ֆիլմ։


== Սյուժե ==
Ֆիլմը քնարական արտացոլումն է Հայաստանի 1992-1995 թթ. բարդ, ողբերգական իրադարձությունների։


== Դերերում ==
Շ. Դանիելյան
Գ. Ղազարյան
Ս. Խաչատրյան
Ռ. Առաքելյան
Կ. Ամիրխանյան
Վ. Ղազարյան


== Ծանոթագրություններ ==
Վենսան Կոմպանի

Վենսան Կոմպանի, (ֆր.՝ Vincent Jean Mpoy Kompany, ապրիլի 10, 1986(1986-04-10)[…], Ուկել, Բրյուսել, Բելգիա), Բելգիայի ազգային հավաքականի և «Մանչեսթեր Սիթիի» ֆուտբոլիստ։ Բելգիայի պատմության եզակի խաղացողներից մեկը, որը իր դեբյուտը ազգային հավաքականի կազմում նշել է շատ երիտասարդ տարիքում (17 տարեկան հասակում)։


== Կարիերա ==
Վենսանը իր կարիերան սկսեց «Անդերլեխտի» կազմում. այնտեղ նա 2 անգամ դարձավ Բելգիայի լավագույն ֆուտբոլիստ և 1 անգամ Բելգիայի առաջնության լավագույն ֆուտբոլիստ։ Անդերլեխտի հետ 2 անգամ հռչակվել է Բելգիայի չեմպիոն։ 2006 թվականի հունիսի 20-ին տեղափոխվել է գերմանական Համբուրգ փոխարինելու Բավարիա տեղափոխված Վան Բյույտենին։ Առաջին մրցաշրջանում մասնակցել է 6 հանդիպման, բայց նոյեմբերին վնասելով ջիլը՝ բաց է թողնում մրցաշրջանի մնացած մասը։ 2008 թվականի օգոստոսի 22-ին տեղափոխվում է «Մանչեսթեր Սիթի» 6 միլիոն եվրոյով։ Նոր ակումբի կազմում իր դեբյուտը նշել է «Վեսթ Հեմի» դեմ խաղում, որում էլ հենց ճանաչվում է լավագույն ֆուտբոլիստ։


== Ձեռքբերումներ ==


=== Անդերլեխտ ===
Բելգիայի Չեմպիոն 2003-2004, 2005-2006


=== Մանչեսթեր Սիթի ===
Անգլիայի չեմպիոն 2011-2012, 2013-2014
Անգլիայի սուպերգավաթակիր 2012
Անգլիայի Լիգայի չեմպիոն 2014


== Ծանոթագրություններ ==


== Արտաքին հղումներ ==
Էջը Archived 2013-10-27 at the Wayback Machine. «Մանչեսթեր Սիթիի» կայքում
soccerbase.com կայքում
Վիճակագրությունը Բելգիայի ֆուտբոլի ասոցիացիայի կայքում
Օշական (գինի)

«Օշական»՝ թունդ տեսակավոր գինի։
Մշակվում է 1939 թվականից, Երևանի գինու կոմբինատում, ոսկեհատ (խարջի) և ճիլար խաղողների փոփոխակներից, առնվազն 20% շաքարայնությամբ։ Թնդությունը՝ 19.5 ծավալային%, շաքարայնությունը՝ 4-5%, տիտրվող թթվությունը՝ 4.5-5.5գ/լ։ Ունի թեյի գույն, տարեկանի թարմ հացի համ, մադերային գինիներին հատուկ բուրմունք։ Հնացման ընդհանուր ժամկետը 4 տարի։
ԽՍՀՄ Համամիութենական և միջազգային մրցույթներում «Օշական»-ին շնորհվել է ութ ոսկե և չորս արծաթե մեդալ։
Ռուսական Հյուսիս (ազգային այգի)

Ազգային այգի «Ռուսական Հյուսիս»՝ հատուկ պահպանվող տարածք Ռուսաստանում։ Գտնվում է Վոլոգդայի մարզի Կիրիլովսկի շրջանում։
Այգին ստեղծվել է 1992 թվականի մարտի 20-ին, Ռուսաստանի Դաշնության Կառավարության համար 182 հրամանագրով,   Վոլոգդյան Պոզերյայի բնությունը և այդ շրջանի պատմամշակութային ժառանգությունը պահպանելու նպատակով։
Այգու մակերեսը 166 400 հա է, որից 116 100 հա զբաղեցնում են անտառները։ Տարածքի 54,4 %-ը զբաղեցնում են գյուղատնտեսական հողերը, որոնք ենթակա չեն օտարման։ Այգին տեղակայված է Բելոզյոռովսկ - Կիրիլովսկի լանջերի սահմաններում՝ Սպիտակ, Եթե, Կուբենսկոյե լճերի միջև։ Բացի այս խոշոր լճերը կան բազմաթիվ մանր լճեր։ Ազգային այգու տարածքում հոսող անթիվ գետեր, լճեր, առուներ ու ջրանցքներ պատկանում են Կասպից ծովի լողավազանին, իսկ Պորոզովիցա գետն իր ջրանցքով և Մոդլոնա գետը պատկանում են Սպիտակ ծովի լողափին։ Մոդլոնա գետի վրա և Պորոզովիցայում կենտրոնացված են շատ հնագիտական հուշարձաններ, որոնք արտացոլում են հյուսիս - եվրոպական Ռուսաստանի մշակութային բոլոր պատմությունները։ Պատմական բոլոր դարաշրջանները (բացառությամբ պալեոլիթի) թողել են իրենց հետքերը։ Մոդլոնա գետի վրա հայտնաբերվել է պահպանված Մոդլոնյան բնակավայրը (երկուսից մեկը Եվրոպայում)։
Դրանք հսկայական պատմական անցյալով հողեր են, որոնց վրա տեղակայված են ճարտարապետակա և պատմական մեծ թվով հուշարձաններ։ Այգու տարածքում ապրում է մոտ 17000 մարդ (2010 թվական)։


== Այգու դիրք ==
Ազգային այգու տարածքը գտնվում է մարզկենտրոնից՝ Վոլոգդա քաղաքից 120 կմ հյուսիս-արևմուտք։ Ազգային այգու տարածքով անցնում են հետևյալ ճանապարհները.
Վոլոգդա-Վիտեգրա,
Կիրիլով-Չարոզերո,
Կիրիլով-Բելոզերսկ,
Կիրիլով-Չերեպովեց։
Գործում է նաև լաստանավային անցում։ Կարևոր նշանակություն ունի Վոլգո-Բալթյան ջրային ուղին և Հյուսիս-Դվինսկայա ջրարգելակային համակարգը։ Հյուսիս-Դվինսկայա ջրային համակարգը կառուցվել է 1825-1828 թվականներին և անցնում է այգու տարածքով, հանդիսանում է ինժեներական մտքի հուշարձան՝ իր մեջ ներառելով 5 արհեստական ջրանցքներ և 7 ջրարգելակներ։ Վերջերս Իվանով Բոր գյուղի շրջանում բացվել է Վոլգո-Բալթիկ կամուրջը, որը պատճառ հանդիսացավ գործող լաստանավային անցումի փակման համար։ Ջրանցքի միջոցով Հյուսիս-Դվինսկայա համակարգը անցնում է Վոլոգդա-Մեդվեժեգորսկ ուղեգծի միայն մեկ ավտոմայրուղային կամրջի վրայով և պոնտոնային կամուրջների շարքով։


== Զբոսաշրջություն ==
Այգու տարածքում կան 8 կացավայր, 5 մանակական հանգստյան ճամբար և դեռահասների համար ամառային աշխատանքի ճամբարներ, 4 որսորդական և ձկնորսական բազա։


== Բնություն ==
Այգու տարածքում են գտնվում երկու եզակի անտառային մեծ տարածությունները՝ Շալգո-Բոդունովսկին և Սոկոլսկի փշատերև անտառները՝ հարուստ հյուսիսային բուսական և կենդանական աշխարհով։ Առաջինը մատչելի չէ, երկրորդը հանդիսանում է հայտնի հանգստյան վայր։ Այգու տարածքում ապրում են կենդանիների և թռչունների որոշ տեսակներ․ այգում աճող բույսերի որոշ տեսակներ նշված են Կարմիր գրքում։


== Ծանոթագրություններ ==


== Արտաքին հղումներ ==
Историко-культурное наследие как фактор возрождения сельской местности России
Национальный парк «Русский Север»
Официальный сайт Национальный парк «Русский Север»
Բարսեղ Կանաչյանի անվան երաժշտական քոլեջ

Համազգայինի «Բ. Կանաչյան» երաժշտական քոլեջ, հիմնվել է 1983 թվականին։


== Պատմություն ==
«Բ. Կանաչյան» երաժշտական քոլեջում կա շուրջ 200 աշակերտ. առաջին տնօրենը եղել է Վաչե Պարսումյանը, ապա հաջորդաբար տնօրենի պաշտոնը վարել են տիկին Սոնա Քյուփելյանը, Սեդրակ Սեդրակյանը, Երվանդ Երկանյանը, իսկ այժմ՝ Արմեն Քեչեկը։
Դասավանդվում են դաշնամուրի, ջութակի, կիթառի և զանազան լարային և այլ նվագարանների գործնական և տեսական դասընթացներ։ Մասնակցում է տարբեր տեսակի մրցումների։ Երաժշտական քոլեջում կա նաև երաժշտական գրադարան։ Ավարտածները՝ հատուկ համաձայնագրի տվյալներով կարող են կատարելագործել իրենց երաժշտական ուսումը Հայաստանի «Կոմիտաս»-ի անվան երաժշտական ուսումնարանում։


== Ծանոթագրություններ ==
Էդուարդ Գոլդշտյուկեր

Էդուարդ Գոլդշտյուկեր (գերմ.՝ Eduard Goldstücker; մայիսի 30, 1913(1913-05-30)[…], Պոդբիել, Tvrdošín District, Ժիլինայի շրջան - հոկտեմբերի 23, 2000(2000-10-23)[…], Պրահա, Չեխիա), հրեական ծագումով չեխոսլովակեցի գրականագետ-գերմանագետ, հրապարակախոս և դիվանագետ։ Երկրում Ֆրանց Կաֆկայի ստեղծագործությունների առաջատար հետազոտող։


== Կենսագրություն ==
Ուսումնասիրել է գերմաներեն և գերմանական գրականություն Պրահայի Կարլի համալսարանում, ուսումնառության ընթացքում դարձել է Չեխոսլովակիայի կոմունիստական կուսակցության անդամ։ Ուսումը ավարտել է 1935 թվականին։
1939 թվականին գերմանան շրջափակումից հետո ստիպված էր թողնել Չեպոսլովակիան հրեական ծագման պատճառով։ Աշխատել է Լոնդոնի Չեխոսլովակիական կառավարությունում։ 1948 թվականին նշանակվել է Իսրայելում չեխոսլովիական դեսպան։
1951 թվականին դարձել է քաղաքական ճնշումների զոհ, անցկացրել է 3,5 տարի ազատազրկման մեջ։ 1955 թվականին վերականգնվել և սկսել է դասախոսություններ կարդալ Կարլի համալսարանում։ Ղեկավարել է գերմաներեն լեզվի ամբիոնը։
1960-ական թվականներին դարձել է պառլամենտի պատգամավոր։ 1968 թվականին ընտրվել է չեխոսլովակ գրողների միության առաջնորդ։ Կտրուկ քննադատել է խորհրդային ներխուժումը 1968 թվականին և հարկադված արտագաղթել Անգլիա, որտեղ դասավանդել է գերմանական գրականություն և դարձել համեմատական գրականության պրոֆեսոր Սասեքսեսում։ 1990 թվականին վերադարձել է հայրենիք։


== Գրականություն ==
Franz Kafka aus Prager Sicht 1963 (1965)
Franz Kafka. Nachwirkungen eines Dichters (1988)
Prozesse. Erfahrungen eines Mitteleuropäers (1989)
Von der Stunde der Hoffnung zur Stunde des Nichts. Gespräche mit Eduard Schreiber. Wuppertal: Arco Verlag. (2009) ISBN 978-3-938375-07-5


== Ծանոթագրություններ ==


== Արտաքին հղումներ ==
Էդուարդ Գոլդշտյուկեր — հոսանքներին դեմ, ընդդեմ ստի
Ռաշիդ Ասանով

Ռաշիդ Իսմագիլովիչ Ասանով (հունվարի 9, 1970(1970-01-09)), ռուս ֆուտբոլիստ, պաշտպան, կիսապաշտպան։


== Կարիերա ==


=== Ակումբային ===
Ռաշիդ Ասանովն իր կարիերան սկսել է 1992 թվականին՝ խաղալով Սլավյանսկին Կուբանիի «Նիվա» ակումբում, այնուհետև սկսել է խաղալ «Կուբանի» ակումբում, կատարելով իր դեբյուտը Ռուսաստանի Պրեմիեր լիգայում, ակումբի հետ անցկացրել է 1 հանդիպում։ Սակայն հիմնական կազմում տեղ գրավել չի կարողացել և ի վերջո վերադարձել է «Նիվա» ակումբ, որտեղ անցկացրել է 99 հանդիպում և խփել 2 գոլ, ևս  6 հանդիպումներ անցկացրել է Ռուսաստանի գավաթում։


== Ծանոթագրություններ ==
Օդաջեռուցիչ

Օդաջեռուցիչ, օդատաքացուցիչ ջերմափոխանակիչ ապարատ՝ իր միջով անցնող օդը տաքացնելու համար։ Լայնորեն կիրառվում է օդային ջեռուցման, ներհոս օդափոխության, օդի կոնդիցիոնման համակարգերում, ջերմաէլեկտրակայանների և արտադրական ձեռնարկությունների կաթսայական տեղակայանքներում, արդյունաբերության (օրինակ, մետալուրգիական, նավթավերամշակման) վառարանային ագրեգատներում։ Ջեռուցման և օդափոխության համար ծառայող օդաջեռուցիչներում օդը տաքացվում է տաք գազով, գոլորշիով, տաք ջրով կամ էլեկտրական հոսանքով։


== Տես նաև ==
Օդի կոնդիցիոնում
Վսետինի շրջան

Վսետինի շրջան (չեխ․՝ Okres Vsetín), շրջան Չեխիայի Զլինի երկրամասում։ Վարչական կենտրոնն է Վսետին քաղաքը։ Տարածքը 1142,87 կմ է։ Բնակչությունը 2020 թվականի տվյալներով կազմում է 143 334 մարդ։ Շրջանի կազմի մեջ է մտնում 61 համայնք։


== Ծանոթագրություններ ==
Մարի Ռոժեի գաղտնիքը

Մարի Ռոժեի գաղտնիքը (անգլ.՝ The Mystery of Marie Rogêt), ամերիկացի հեղինակ Էդգար Պոյի պատմվածքն է, գրված 1842 թվականին։ Հանդիսանում է «Սպանություն Մորգ փողոցում» պատմվածքի շարունակությունը, սակայն ի տարբերություն վերջինիս, «Մարի Ռոժեի գաղտնիքը» հիմնված է իրական փաստերի վրա, չնայած գործողությունները Նյու Յորքից տեղափոխվել են Փարիզ։ «Սպանություն Մորգ փողոցում», «Գողացված նամակը» պատմվածքների հետ մեկտեղ ընդգրկված է ֆրանսիացի հետախույզ Դյուպեի մասին եռեգրության մեջ։ Պատմվածքը տպագրվել է «Snowden’s Ladies' Companion» ամսագրում երեք մասով. 1842 թվականի նոյեմբերին և դեկտեմբերին, և 1843 փետրվարին։ Պատմվածքի առաջին ամբողջական հրատարակումը կատարվել է 1845 թվականին։


== Սյուժե ==
Երիտասարդ փրիզուհի Մարի Ռոժեն, ով աշխատում էր օծանելիքի խանութում, շատ երկրպագուներ ուներ։ Սակայն մի անգամ նա հանկարծակի անհետանում է։ Գործով սկսում է զբաղվել ոստիկանությունը, բայց մեկ շաբաթ անց Մարին վերադառնում է տուն։ Գաղտնի կերպով որոշվել էր չհիշել այդ իրադարձության մասին։ Շուտով Մարին հեռանում է օծանելիքի խանութից և ապրում մոր հետ։
Երեք տարի անց Մարին կրկին անհետանում է։ Չորրորդ օրը, Սենայի ափին գտնում են նրա դիակը։ Սպանությունը սենսացիա դարձավ, որը մասամբ խոչընդոտում էր ոստիկանությանը հետաքննություն անցկացնել։ Սպանության մասին տեղեկության դիմաց խոստացված գումարը 30000 ֆրանկ է, բայց ապարդյուն։ Հուսահատված ոստիկանապետը օգնության ակնկալիքով դիմում է Դյուպենին։
Դյուպեն ուշադիր, անաչառորեն դիտելով հանցանշանները, վերականգնում է իրադարձությունների ընթացքը (ինչը չհաջողվեց անել ոստիկանությանը) և ապացուցեց, որ մարդասպանը գործում էր միայնակ։ Այնուհետև Դյուպենը բացահայտում է փարիզյան տարբեր թերթերում ահարկու նամակների հեղինակին, ով փորձում էր մեղքը բարդել հանցավոր խմբերից մեկի վրա։ Վերջապես նրան հաջողվում է հաստատել, որ հանցագործը նավաստի էր (հանցագործի կողմից կատարած հանգույցների բնույթով և Մարիի երեք տարի առաջ խորհրդավոր անհետացմամբ)։


== Իրական ֆոն ==
Ենթադվում է, որ պատմվածքը գրելուն Պոյին դրդել է Մերի Սեսիլիյա Ռոժերսի (անգլ.՝ Mary Cecilia Rogers) աղմկահարույց գործը։ Մերի Ռոջերսը որոշ ժամանակ (1838 թվականին) խորհրդավոր կերպով անհետացել էր, բայց մեկ շաբաթ անց հայտնաբերվել է, իսկ 1841 թվականին նորից է անհետացել, ընդ որում երեք օր անց նրա մարմինը գտել են Հուդզոնի ափին։ «Մարի Ռոժեի գաղտնիքը» սակայն, ամենայն հավանականությամբ, դարձել է առաջին իրական հանցագործությունը, որը դետեկտիվ պատմության է վերածվել։


== Ծանոթագրություններ ==


== Արտաքին հղումներ ==
Պատմվածքը գուտենբերգի նախագծում
«Тайна Мари Роже» в библиотеке на сайте lib.ru
(1449) Վիրտանեն

(1449) Վիրտանեն (անգլ.՝ Virtanen), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 20-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,222083 ա. մ., առավելագույնը մոտենում է 1,9058 ա. մ. հեռավորության վրա և հեռանում 2,5384 ա. մ.։ Արեգակի շուրջ մեկ ամբողջական պտույտ է կատարում 1209,87 երկրային օրվա ընթացքում, իր ուղեծրով շարժվելով միջինում 0,297552 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,64° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1449) Վիրտանեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շերշուլ

Շերշուլ (ռուս.՝ Шершул), գետ Ռուսաստանում, հոսում է Վլադիմիրի մարզում, Բաշկորտոստանի Հանրապետությունում։ Գետաբերանը տեղակայված է Գուս գետի ձախ ափին՝ 103 կմ հեռավորության վրա։ Գետի երկարությունը՝ 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010102312110000026535
Հիդրոլոգիական ուսումնասիրությունների կոդը - 110002653
Ավազանի կոդը - 09.01.01.023
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
16.6 (Before the Devil Knows You’re Dead)

16.6 (Before the Devil Knows You’re Dead), գերմանական հևին-պաուեր-մետալ ժանրի Primal Fear խմբի ութերորդ ալբոմն է։ Լույս է տեսել 2009 թվականի մայիսի 22։


== Ալբոմի մասին ==
16.6 (Before the Devil Knows You're Dead) խմբի առաջին ալբոմն է առանց կիթառահար Ստեֆան Լեյբլինգի մասնակցության և առաջին ալբոմն է որին մասնակցել է կիթարիստ Մագնուս Կարլսոնը։ Ալբոմը ձայնագրվել է Գերմանիայի Վինետբախ քաղաքի House of Music studios-ում։


== Երգացանկ ==


== Ձայնագրության մասնակիցներ ==
Ռալֆ Շիպերս - վոկալ
Մագնուս Կարլսոն - կիթառ,
Հենի Ուոլտեր - կիթառ,
Մետ Սիներ - բաս կիթառ, բեկ վոկալ
Ռենդի Բլեկ - հարվածային գործիքներ
Պալասուելո դե Վեդիխա

Պալասուելո դե Վեդիխա (իսպ.՝ Palazuelo de Vedija), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 32,01 կմ2։ Բնակչությունը՝ 237 մարդ (2010 թվականի տվյալներով)։ Պրովինցիայի վարչական կենտրոնից գտնվում է 53 կմ հեռավորության վրա։


== Արտաքին հղումներ ==
Centro Rural Agrupado Campos Góticos Archived 2010-04-04 at the Wayback Machine.
Ամբրիեֆ

Ամբրիեֆ (ֆր.՝ Ambrief), համայնք Ֆրանսիայում, Պիկարդիա մարզի Էնա գավառում։ Մտնում է Վիլե Կոտրե համայնքի կազմի մեջ։ Հանդիսանում է Սուասոն շրջանի օկրուգը։
Համայնքի INSEE կոդ՝ 02011։


== Բնակչություն ==
Համայնքի բնակչությունը 2010 թվականին կազմում էր 63 մարդ։


== Տնտեսություն ==
2010 թվականի տվյալներով 49 աշխատունակ տարիքի մարդկանցից (15-64 տարեկան) 40-ը տնտեսապես ակտիվ էին, 9-ը անգործունակ (ակտիվության ցուցանիշը՝ 81,6 %, 1999 թվականին եղել է՝ 66,7 %)։ 40 աշխատունակ բնակիչներից 32-ը աշխատում էին (18 տղամարդ և 14 կին), անաշխատանք էին 8-ը (5 տղամարդ և 3 կին)։
9 անգործունակ մարդկանցից 1-ը աշակերտ կամ ուսանող էր, 4-ը թոշակառու, 4-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Ամբրիեֆ (ֆր.)
Չուժումովո

Չուժումովո (ռուս.՝ Чужумово), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալբուղան (այլ կիրառումներ)

Բալբուղան, կարող է վերաբերել՝

Բալբուղան - գյուղ Արևմտյան Հայաստանում, Էրզրումի մարզի Օլթիի օկրուգում
Բալբուղան - լեռ Զանգեզուրի լեռնաշղթայում
Բլուզ

Բլուզը ( ֆր.՝ Blouson՝ կուրտկա) բարակ կտորից  կանացի թեթև հագուստ է՝ կարճ, գոտկատեղին հասնող վերնաշապիկի տեսքով։ Բլուզն ունենում է թևքեր, օձիք և թեզանիք։ Հաճախ կոճկվում է կոճակներով, սակայն լինում են նաև տունիկանման բլուզներ։ Քիչ չեն հանդիպում նաև կրծքի ժանեկազարդով, բոլորածալերով, փոթազարդերով և ուլունքային ապլիկացիաներով բլուզները։ Սպիտակ բլուզը խիստ գործնական ոճի անփոխարինելի տարր է։ Սովորաբար բլուզները կրում են կիսաշրջազգեստի հետ։
Բլուզան ընդարձակ վերնաշապիկ է, որը կրում են առանց գոտու։ Դա ժամանակների հետ վերափոխված միջնադարյան վերնազգեստ է։ Կանացի և տղամարդու հագուստ է։ Ավելի շատ կրում էին աշխատավորներն ու գյուղերի բնակիչները։
Վաղ ժամանակներում հանդիսացել է որպես զինվորական համազգեստ։
«Բլուզներ»  անվանել են հեղափոխական շարժման մասնակիցներին։


== Պատմություն ==
Բլուզը որպես կանացի հագուստի տարր հայտնվել է XIX դարում՝ կիսաշրջազգեստի՝ երկու մասի բաժանելու հետևանքով․ վերևի ( ինքնին բլուզը) և ներքևի (կիսաշրջազգեստ)։


== Գրականության  մեջ ==


== Տես նաև ==
Շապիկ


== Գրականություն ==
Բլուզ– տնային տնտեսության կարճ հանրագիտարան / Ի․ Մ․ Սկվարցով և ուրիշներ։ Մ. Պետական Գիտական հրատարակչություն «Խորհրդային Մեծ հանրագիտարան»՝  1959


== Ծանոթագրություններ ==


== Արտաքին հղումներ ==
Знакомая и незнакомая блузки
Блузка — оружие женской красоты
Статьи о блузках на сайте bluzki-ua.com
Պոլովիննոե (գյուղ, Պոլովինսկի շրջան)

Անվան այլ կիրառումների համար տե՛ս՝ ՊոլովիննոեՊոլովիննոե (ռուս.՝ Половинное), գյուղ Ռուսաստանի Կուրգանի մարզի Պոլովինսկի շրջանի կազմում։
Բնակչությունը վերջին գրանցված տվյալներով կազմում էր 5200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արման (այլ կիրառումներ)

Արման, կարող է վերաբերել՝

Արման - Հերման անվան փոփոխված ձևը
Արման - քաղաքատիպ ավան Ռուսաստանի Մագադանի մարզի Օլսկի շրջանի կազմում
Պառնաս

Պառնաս (հունարեն՝ Παρνασσός` Պառնասոս), սուրբ լեռ Հունաստանում (Ֆոկիսի արևմուտքում), ինչպես Օլիմպոսը, Հելիկոնը, Կիտերոնը՝ կապված է դիցաբանական ավանդազրույցների հետ և հայտնի է հարավային լանջին գտնվող դելփյան պատգամատնով։ Ավելի քան երկու հազարամյակների ընթացքում լեռը մշակույթում հիշատակվել է որպես բանաստեղծների խորհրդանշական բնակատեղի, ավելի լայն առումով՝ ընդհանրապես արվեստի ներկայացուցիչների։


== Տեղադրություն ==
Լայն իմաստով Պառնասի անունի տակ հասկացվում է լեռնաշղթա, որն սկսվում է Էտայից և ուղղորդվում դեպի հարավ-արևելք, դեպի Լոկդիսի և Բեոտիայի Ֆոկիսի հետ։ Այս լեռնաշղթան հասնում է մինչև Կորինթյան ծովածոցը, որը կրում է Սումալես անունը։
Ամենաբարձր կետը Դելփյան Պառնասն է, Լիակուրա (հունարեն՝ Λιάκουρα, անտիկ շրջանում՝ Լիկորեա, 2457 մ) և Գերոնտոբրախ (հունարեն՝ Γεροντόβραχος՝ «հին քարաժայռ», 2395 մ) գագաթներով, այդ իսկ պատճառով էլ նա անվանվում է երկգագաթ։ Պառնասն անտառապատ է, իսկ բարձունքները՝ ձյունապատ։ Դելփյան տաճարի մոտ եղել են բազում լեռնակիրճեր և զառիթափեր։ Այստեղ է գտնվում նաև Ապոլլոնին և մուսաներին նվիրված հայտնի Կաստալյան աղբյուրը (հունարեն՝ ἡ Κασταλία), որի պատճառով էլ հենց Պառնասը համարվել է մուսաների բնակատեղի։


== Անվանում ==
Լեռան անվանումը ծագումով նախահունական է և նույնական է Կապադովկիայում գտնվող քաղաքի հետ, այդ իսկ պատճառով գիտնականները անվանումը կապում են անատոլիական հիմքի հետ։ Անվանունը ծագում է խեթերեն parna՝ «տուն» բառից, իսկ սուրբ լեռան անվանումը մեկնաբանվում է իբրև «աստվածների տուն»։ Այս տեսակետին դեմ կանգնողները կարծում են, որ ձևային պատճառներով տեղանունը կապված է ոչ թե խեթալուվական, այլ պալեոբալկանյան տեղանունների համակարգի հետ։ Նրանք լեռան անվանումը կապում են Ապոլլոնի Παρνόπιος՝ «մորեխային» մակդիրի հետ (ծագում է հին հունարեն՝ πάρνοψ, πάρνοπος՝ «մորեխ» բառից)։


== Ծանոթագրություններ ==
Բաժենիխա (գյուղ, Կիզներսկի շրջան)

Բաժենիխա (ռուս.՝ Бажениха), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2008 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրոմոլախիա

Տրոմոլախիա (հուն․՝ Δρομολαξιά), գյուղ Կիպրոսի Հանրապետության Լառնակայի շրջանում։ Տեղակայված է Լառնակա միջազգային օդանավակայանին հարակից։ Գյուղը եղել է բնակավակր բրոնզի դարից սկսած։ Գյուղում կա մեկ եկեղեցի, որի անունը Սուրբ Ջոն Բապտիստ է և մեկ դպրոց։


== Բնակչություն ==
Ըստ 2011 թվականի տվյալների գյուղի բնակչությունը կազմել է 632 մարդ, մեծամասնությունը հույն կիպրացիներ են։


== Ժողովրդագրություն ==


== Արտաքին հղումներ ==
A' Primary School of Dromolaxia
B' Primary School of Dromolaxia Archived 2011-07-18 at the Wayback Machine.


== Ծանոթագրություններ ==
Իոն Անսոտեգի

Իոն Անսոտեգի Գորոստոլա (իսպ.՝ Ion Ansotegi Gorostola, հուլիսի 13, 1982(1982-07-13), Berriatua, Lea-Artibai, Բիսկայա, Բասկերի երկիր, Իսպանիա), իսպանացի ֆուտբոլիստ։ Հանդես է գալիս «Մալորկա» ֆուտբոլային ակումբում որպես պաշտպան։


== Կարիերա ==
Իոնի իր պրոֆեսիոնալ կարիերան սկսել է «Էյբար» ֆուտբոլային ակումբում։ Այդ թվում նա վարձավճարով հանդես է եկել «Բարակալադո» ակումբում։ Այս ամենից հետո Անսոտեգին տեղափոխվեց «Ռեալ Սոսիեդադ»։ 2006 թվականի հունվարի 22-ին տեղի ունեցավ ֆուտբոլիստի դեբյուտային հանդիպումը «Աթլետիկ Բիլբաո» ակումբում։ Ակումբի կազմում անցկացրել է 33 խաղ։
2009/2010 մրցաշրջանում Իոնը անցկացրել է միայն 2 խաղ։ Այդ ժամանակ նա կարողացավ դառնալ 4 գոլի հեղինակ, իսկ «Ռեալ Սոսիեդադը» երեք տարի դադարից հետո վերադարձավ առաջին լիգա։ Հաջորդ թիմում անցկացրել է 33 խաղ, իսկ թիմին հաջողվել է պահպանել իր դիրքերը Լա լիգայում։


== Տիտղոսներ ==
Ռեալ ՍոսիեդադՍեգունդա։ 2009/10


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Արշակունյաց պողոտա (Երևան)

Արշակունյաց պողոտա, քաղաքային նշանակություն ունեցող պողոտա Երևանի Կենտրոն և Շենգավիթ վարչական շրջաններում։ Սկսվում է Կենտրոն համայնքի Գրիգոր Լուսավորչի և Ագաթանգեղոսի փողոցների խաչմերուկից և ավարտվում Էրեբունի օդանավակայանի տարածքում։ Խորհրդային տարիներին այն կոչվել է Սերգո Օրջոնիկիձեի պողոտա։ Ամենաերկար փողոցը Երևանում։


== Հատող փողոցներ ==
Գետառի փողոց
Բրյուսովի փողոց
Արշակունյաց պողոտայի 1-ին փակուղի
Սևանի փողոց
Քրիստափորի փողոց
Կարա-Մուրզայի փողոց
Նիկողայոս Բունիաթյան փողոց
Սմբատ Զորավարի փողոց
Գարեգին Նժդեհի փողոց
Շահամիր Շահամիրյան փողոց
Մխչյան փողոց
Մասիսի փողոց
Բագրատունյաց պողոտա
Նորագավիթի 1-ին փողոց
Ներքին Շենգավիթի 12-րդ փողոց
Ներքին Շենգավիթի 14-րդ փողոց
Բորիս Պիոտրովսկու փողոց
Տարոնցի փողոց
Շիրակի փողոց
Արտաշատի խճուղի


== Կառույցներ ==
ՀՀ Անշարժ գույքի կադաստրի պետական կոմիտե
Մամուլի շենք
Հարություն Շմավոնյանի հուշարձան (Երևան)
Կոմիտասի անվան պանթեոն
Կոմիտասի թանգարան-ինստիտուտ
Երևանի Էռնստ Թելմանի անվան թիվ 13 դպրոց
Սուրմալու տոնավաճառ
Փանոս Թերլեմեզյանի անվան գեղարվեստի պետական քոլեջ
№ 18 պոլիկլինիկա
Երևան Մոլ
«Հայրենիք» կինոթատրոն
Էրեբունի օդանավակայան


== Պատկերասրահ ==

		
		
		
		
		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==
Մուլդաշևո

Մուլդաշևո (ռուս.՝ Мулдашево, բաշկիրերեն՝ Мулдаш), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 115 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առեստի ճակատամարտ (այլ կիրառումներ)

Առեստի ճակատամարտ, կարող է վերաբերել՝

Առեստի ճակատամարտ` Արշակունիների թագավորության և Սասանյան Պարսկաստանի զորաբանակների միջև 337 թվականին տեղի ունեցած ճակատամարտ,
Առեստի ճակատամարտ` Արշակունիների թագավորության և Սասանյան Պարսկաստանի զորաբանակների միջև 364 թվականին տեղի ունեցած ճակատամարտ։
Վիզենտայդ

Վիզենտայդ (գերմ.՝ Wiesentheid), կոմունա Գերմանիայում, Բավարիա երկրամասում։ Մտնում է Կիտցինգեն շրջանի կազմի մեջ։ Գտնվում է Ստորին Ֆրանկոնիա վարչական շրջանի ենթակայության ներքո։ Զբաղեցնում է 33,33 կմ² տարածք։ Բնակչությունը 2011 թվականի տվյալներով 4764 մարդ է։ Պաշտոնական կոդը՝ 09 6 75 178։


== Պատկերասրահ ==

		
		
		


== Ծանոթագրություններ ==
Տեյատեյանենգ

Տեյատեյանենգ (անգլ.՝ Teyateyaneng), քաղաք Աֆրիկայի հարավային մասում՝ Լեսոթոյի Թագավորությունում։ Բերեա շրջանի վարչական կենտրոնն է։ Անվանումն առնչվում է մերձակայքով հոսող Տեյա-Տեյանե գետին։ Գտնվում է ծովի մակերևույթից 1600 մետր բարձրության վրա։ Ընկած է երկրի մայրաքաղաք Մասերուից մոտավորապես 40 կիլոմետր դեպի հյուսիս-արևելք, մերձակա ամենախոշոր բնակավայրից՝ Յոհանեսբուրգից շուրջ 400 կիլոմետր դեպի հարավ։ Բնակչության թվաքանակը 2006 թվականի հունվարին անցկացված մարդահամարի տվյալներով եղել է 22.289, 2010 թվականի տվյալներով՝ 27 071։
Բնակչության թվաքանակի փոփոխությունները։


== Կլիմա ==
Օդի տարեկան միջին ջերմաստիճանը Տեյատեյանենգում 14,2°С է, տեղումների տարեկան քանակը՝ 692 մմ։ Դրանք մեծ մասամբ թափվում են դեկտեմբեր-հունվար ամիսներին։ Առավել չոր են հունիս-օգոստոս ամիսները։


== Ծանոթագրություններ ==


== Գրականություն ==
David Ambrose։ The Guide to Lesotho. Winchester Press, Johannesburg/Maseru 1974, ISBN 0-620-02190-X, S. 169–172.
Հովան Սիմոնյան

Հովան Սիմոնյան (1967, Բեյրութ, Լիբանան), հայոց պատմության, պատմական աշխարագրության և մշակույթի ոլորտների շվեյցարահայ ակադեմիկոս։ 


== Կենսագրություն ==
Հովան Սիմոնյանը ծնվել է 1967 թվականին Բեյրութում՝ հայկական ընտանիքում։ Նա հասակ է առել Շվեյցարիայում, որտեղ նրա ընտանիքը տեղափոխվել է 1975 թվականին, Լիբանանի քաղաքացիական պատերազմի սկզբին։
Հովան Սիմոնյանն ունի Լոզանի համալսարանի բարձրագույն առևտրային հետազոտությունների դպրոցի գիտությունների տնտեսագիտական և սոցիալական արտոնագիր (1988 թվական), միջազգային հարաբերությունների մագիստրոսի աստիճան Հարավային Կալիֆոռնիայի համալսարանի քաղաքական գիտությունների ֆակուլտետից (1996 թվական) և Կենտրոնական Ասիայի ուսումնասիրությունների մագիստրոսի ևս մեկ աստիճան՝ Լոնդոնի համալսարանի արևելյան և աֆրիկյան հետզոտությունների դպրոցի Մերձավոր և Միջին Արևելքի ուսումնասիրության կենտրոնից (1997 թվական)։
Հովան Սիմոնյանը «Համշեն՝ պատմություն, ընկերություն և ինքնություն հյուսիսարևելյան Թուրքական բարձրավանդակում (անգլ.՝ The Hemshin: History, Society and Identity in the Highlands of Northeast Turkey) աշխատության խմբագիրն է։ Նա նաև «Տագնապած ջրեր՝ աշխարհաքաղաքականությունները Կասպից շրջանում» (անգլ.՝ Troubled Waters: the Geopolitics of the Caspian Region) աշխատության համահեղինակն է Ռիչարդ Դոքմեջյանի հետ։ 
Նա նաև ԴՆԹ-ի հայկական նախագծի տնօրենն է Փիթեր Հրեշտակյանի և Մարկ Արսլանի հետ համատեղ։


== Աշխատություններ ==
ԳրքերThe Hemshin: History, Society and Identity in the Highlands of Northeast Turkey
Troubled Waters: The Geopolitics of the Caspian Region. by Hrair Dekmejian and Hovann SimonianՀրապարակումներThe vanished Khemshins: return from the brink. Journal of Genocide Research, Jan 1, 2002
History and Identity among the Hemshin. ISIM Newsletter, Jan 1, 2004
Hamshen before Hemshin, The prelude to Islamicization. The Hemshin, History, Society and Identity in the Highlands of Northeast Turkey, Jan 2007
Hemshin from Islamicization to the End of the Nineteenth Century. The Hemshin, History, Society and Identity in the Highlands of Northeast Turkey, Jan 2007
Interactions and Mutual Perceptions during the 1878-1923 Period: Muslims of Armenian Background and Armenians in the Pontus. The Hemshin, History, Society and Identity in the Highlands of Northeast Turkey, Jan 2007
La Noblesse Armenienne
History and Identity among the Hemshin. Armenian Pontus: The Trebizond-Black Sea Communities, 2009


== Ծանոթագրություններ ==
Միտինո (գյուղ, Վաչսկի շրջան)

Անվան այլ կիրառումների համար տե՛ս՝ ՄիտինոՄիտինո (ռուս.՝ Митино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պելտռե

Պելտռե (էստ․՝ Pältre), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գովորի (այլ կիրառումներ)

Գովորի, կարող է վերաբերել՝

Գովորի - գյուղ, Ուկրաինայի Խմելնիցկիի մարզի Կրասիլովի շրջանում
Գովորի - գյուղ, Ուկրաինայի Խմելնիցկիի մարզի Վինկովեցկի շրջանում
Գովորի - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Դիորիոս

Դիորիոս (հուն․՝ Διόριος, թուրքերեն՝ Tepebaş), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Բնակչությունը կազմում է մոտ 800 մարդ։ Տեղակայված է Միրտու քաղաքից 2 կմ դեպի արևմուտք։ Գյուղն ամբողջությամբ շրջապատված է անտառներով։ Դիորիոսը հայտնի է նաև նրանով, որ այնտեղ աճում է կակաչի հազվագյուտ տեսակ։


== Անվանում ==
Մի քանի տարբերակ կա, որից գյուղը ստացել է իր անունը։ Առաջինը, որ անունը ստացել է երկու հին թագավորությունների անունից։ Երկրորդ վարկածով գյուղը ստացել է իր անվանումը գյուղում գտնվող բլուրներից։ Մեկ այլ վարկածով գյուղը ստացել է իր անվանումը վտակներից, որոնք հոսում են գյուղի եզրերով։


== Բնակչություն ==


== Ծանոթագրություններ ==
Պյոտր Ալեքսեև

Պյոտր Ալեքսեևիչ Ալեքսեև (հունվարի 14 (26), 1849, Նովինսկոե, Սիչևսկի գավառ, Սմոլենսկի գավառ, Ռուսական կայսրություն - օգոստոսի 16 (28), 1891, Յակուտական մարզ, Ռուսական կայսրություն), ռուս առաջին բանվոր-հեղափոխականը։ Հեղափոխական գործունեության համար 1875 թվականի ապրիլին ձերբակալվել է, իսկ, 1877 թվականին՝ «50-ի դատավարությամբ» դատապարտվել 10 տարվա տաժանակիր աշխատանքի Յակուտիայում։ Դատարանում արտասանած՝ «Կբարձրանա միլիոնավոր բանվոր մարդկանց մկանուտ ձեռքը, և զինվորների սվիններով պաշտպանված դեսպոտիզմի լուծը հողմացրիվ կլինի» վերջին խոսքը Վլադիմիր Իլյիչ Լենինն անվանել է «... ռուս բանվոր-հեղափոխականների մեծ մարգարեությունը»։ Ալեքսեևը Յակուտիայից վերադառնալիս՝ ճանապարհին սպանվել է ավազակի ձեռքով։


== Ծանոթագրություններ ==
Անչուելո

Անչուելո (իսպ.՝ Anchuelo), քաղաք և համայնք Իսպանիայում, գտնվում է Մադրիդի նահանգում, Մադրիդի ինքնավար մարզում։ Վարչատարածքային միավորը գտնվում է Կուենկա դել Էնարես համայնքում։
Զբաղեցնում է 21,55 կմ² տարածք։ Բնակչությունը 1083 մարդ է (2010 թվականի տվյալներով)։
Մարզի վարչական կենտրոնից ունի 34 կմ հեռավորություն։


== Արտաքին հղումներ ==
Պաշտոնական կայք Archived 2007-09-30 at the Wayback Machine.
Վատիկանի դրոշ

Վատիկանի դրոշը ընդունվել է 1929 թ. հունիսի 7-ին։


== Կառուցվածք ==
Դրոշը պատրաստվել է նախկին դրոշի հիման վրա։ Այն ուղղանկյուն մի պաստառ է, հավասարապես բաժանված 2, հաջորդաբար դեղին և սպիտակ մասերի։ Սպիտակ մասի կենտրոնում երկրի զինանշանն է։


== Նմանատիպ դրոշներ ==


== Տես նաև ==
Վատիկան


== Արտաքին հղումներ ==
Վատիկանի դրոշը Flags of the World կայքում
Բոսնիա և Հերցեգովինայի ազգային և բնական պարկերի ցանկ

Բոսնիա և Հերցեգովինայում Ապրիլ 2023 թվականի դրությամբ հաշվվում է չորս ազգային պարկ և երեք բնական պարկ։ Ազգային պարկերի մակերեսը կազմում է մոտավորապես 470,9 կմ2։


== Ազգային պարկեր ==


== Բնական պարկեր ==


== Ծանոթագրություններ ==